Evdə yaşayan ilan
Belə deyirlər ki, Ölən şəhərdə tək bir kişi varmış. Bu kişi hər
dərdin dərmanın, hər tilsimin sirrin bilirmiş. Kişi qocalır, ölüm vaxtı
gəlib çatır. Ölüm yatağında gözünün ağı-qarası bircə qızını yanına
çağırıb deyir:

– Qızım, mən ölürəm. Məndən sonra sənə yaşamaq çətin
olacaq. Ona görə mən deyənə əməl edərsən. Bizim zirzəmidə bir
ilan var. Əlini üç dəfə ilanın qarnının altına çəkərsən. Gedib ondan
sonra hər şeyin sirrini biləcəksən. Xoş güzəran keçirəcəksən.

Kişi ölür. Qız atasını dəfn edir, zirzəmiyə gəlir. İlanı görüb
qorxur, istəyir qaçsın. Bu vaxt ilan arxası üstə çevrilir. Qız özündən
asılı olmayaraq gedib əlini üç dəfə ilanın qarnına çəkir. O gündən
qız hər şeyin sirrini bilir, xoşbəxt ömür sürür.

Mənbə 

Əsatirlər, əfsanə və rəvayətlər. Bakı, "Şərq-Qərb", 2005. anl.az

Rəvayətlər